રિપોર્ટિંગ દરમિયાન ‘અભિયાન’ના પત્રકારોએ આ પરિવારોની ગરીબી નજરોનજર જોઈ હતી. આથી તેમણે કોઈ સંસ્થાનો સંપર્ક કરી બનતી મદદ કરવાનું નક્કી કર્યું હતું. કેટલીક સંસ્થાઓ પર નજર કર્યા બાદ આખરે સોમનાથ ટ્રસ્ટનો સંપર્ક કરવાનું નક્કી કર્યું. ટ્રસ્ટના સંચાલક પી.કે. લહેરીને વાત કરી જોઈ અને તેમણે પરિસ્થિતિની ગંભીરતા પારખી જઈને તરત આ ૬૦ પરિવારો માટે રૂ. સવા લાખના ખર્ચે ૧૫ દિવસ સુધી ચાલે તેટલો દાળ, ભાત અને તેલનો જથ્થો લોડિંગ રિક્ષામાં ભરીને સ્થળ પર મોકલી આપ્યો હતો.